In a Perfect World (ალბომი)

In a Perfect World – ამერიკელი რეპერ კანიე უესტის მეცამეტე სტუდიური ალბომი. მედიაპერსონა DJ Akademiks-მა ალბომი სახელწოდებით „WW3“ 2025 წლის 2 აპრილს, პირდაპირი ეთერის დროს გამოაცხადა, ერთი კვირის შემდეგ, რაც ამავე სახელწოდების სიმღერა სინგლად 26 მარტს გამოვიდა. ალბომს მალევე შეეცვალა სახელი და დაერქვა "Cuck", ხოლო სტილიზაცია წარმოების დროს CUKKK იყო.

ერთი თვით ადრე, Bully-ის დემოების მოულოდნელი გამოშვების ფონზე, უესტმა სკანდალი გამოიწვია ანტისემიტური განცხადებების გაკეთების გამო, ნაციზმის მხარდაჭერითა და შეურაცხმყოფელი შენიშვნების გამოქვეყნებით, ასევე Twitter-ის გვერდზე ბავშვობაში მისი ბიძაშვილის მონაწილეობით ჩადენილი ინცესტის გამჟღავნებით. ეს უკანასკნელი შენიშვნა ალბომის მეორე სინგლს, „Cousins“-ს უკავშირდება, რომელიც 21 აპრილს გამოვიდა. მესამე სინგლი, „Heil Hitler“ (რომელსაც მოგვიანებით „Hallelujah“ ეწოდა), 8 მაისს გამოვიდა.

ამერიკელი რეპერი დეივ ბლანტსი, რომელიც პირველად უესტს 2025 წლის თებერვალში შეხვდა, ალბომის ერთადერთ კომპოზიტორად მრავალი წყაროს მიერ არის მოხსენიებული, მათ შორის თავად უესტის მიერ. ბლანტსი ალბომში რამდენჯერმე გამოჩნდა, როგორც მოწვეული არტისტი, ხელოვნური ინტელექტით გენერირებული აუდიო ჩანაწერების მეშვეობით, სადაც უესტის ხმა საკუთარ ხმაზეა ჩასმული და დაუმონტაჟებელ ვოკალს უძღვება სიმღერაში „Bianca“. Quadwoofer და Sheffmade - ორი პროდიუსერი, რომლებიც აქტიურად თანამშრომლობდნენ ბლანტსთან, ალბომის მთავარი პროდიუსერები არიან. ალბომის შექმნაში, თავად უესტთან ერთად, ასევე დაეხმარნენ Che Pope, Digital Nas და Templecitygrounds.

ალბომის დაუმთავრებელი ვერსია 2025 წლის მაისში, Discord-ის საშუალებით, საქველმოქმედო კრაუდფანდინგის კამპანიის შემდეგ გაიჟონა; გაჟონვიდან შემოსული თანხა შეერთებული შტატების ჰოლოკოსტის მემორიალურ მუზეუმს გადაეცა. ვესტმა იმავე თვეში დაიწყო თავისი ანტისემიტური განცხადებების უკან წაღება, სტრიმინგ სერვისებზე გამოუშვა „WW3“ და „Hail Hitler“ დაცენზურებული ვერსიები, ალბომს სახელი შეუცვალა და „In a Perfect World“ დაარქვა.

სქოლიო

კატეგორია:ალბომები
კატეგორია:კანიე უესტის ალბომები
კატეგორია:კანიე უესტი
კატეგორია:ალბომები შემსრულებლის ეროვნების მიხედვით
კატეგორია:ალბომები წლების მიხედვით
კატეგორია:2025 წლის ალბომები